Μανώλης Παπαμακάριος

Ο Μανόλης Παπαμακάριος (26 Αυγούστου 1980) είναι Έλληνας πρώην διεθνής καλαθοσφαιριστής. Αγωνίζόταν ως πόιντ γκαρντ και σούτινγκ γκαρντ.

Καριέρα
Διακρίθηκε στο Περιστέρι και το 2002 αντιμετώπισε σοβαρό πρόβλημα τραυματισμού στο γόνατο. Το 2004 μεταγράφηκε στο Μακεδονικό, με τον οποίο έφτασε μέχρι τον τελικό του ULEB Cup και τον Μάιο του 2005 ο γκαρντ συμφώνησε να φορά την «ερυθρόλευκη» φανέλα του Ολυμπιακού για τα επόμενα τρία (2+1) χρόνια. Μάλιστα, από το 2006 ήταν ο αρχηγός της ομάδας.

Τον Ιούλιο του 2008 αποδεσμεύτηκε και συμφώνησε με τον Πανελλήνιο. To 2011 υπέγραψε για δύο χρόνια στην ισπανική Σαν Σεμπαστιάν (Λαγκούν Άρο). Ακολούθησε για μία χρονιά ο Πανελευσινιακός και το 2014 υπέγραψε στην ισπανική Φουενλαμπράδα μέχρι το τέλος της σαιζόν. Η περίοδος 2014-15 τον βρήκε στον Κ.Α.Ο. Δράμας.

Το καλοκαίρι του 2015 υπέγραψε στον Φάρο Κερατσινίου και αυτό του 2016 στον Δούκα απ' όπου αποχώρησε το 2017. Το καλοκαίρι του 2017 επέστρεψε στην Α1 κατηγορία υπογράφοντας στον Φάρο -Γυμναστικό σύλλογο Λάρισας.

Στις 12 Ιουλίου 2018, ανακοίνωσε την αποχώρησή του από την ενεργό δράση, μετά από 22 χρόνια, σε ηλικία 38 ετών.

Εθνική Ελλάδος
Ήταν στο ρόστερ της εθνικής εφήβων στο Ευρωμπάσκετ του 1998, κατακτώντας το χάλκινο μετάλλιο και στο Παγκόσμιο Πρωτάθλημα το 1999, καθώς και της εθνικής νέων στο Πανευρωπαϊκό Πρωτάθλημα του 2000.

Υπήρξε διεθνής και με την εθνική ομάδα των ανδρών και αγωνίστηκε σε τρία Τουρνουά Ακρόπολις (2003, 2005, 2006) και συνολικά σε 13 αγώνες.

Τίτλοι 
Εθνική Εφήβων
Χάλκινο μετάλλιο στο Ευρωμπάσκετ του 1998

Μακεδονικός
Φιναλίστ στο Uleb Cup τη σεζόν 2004-2005

Ολυμπιακός Σ.Φ. Πειραιώς
Φιναλίστ Κυπέλλου: 2008Πανελλήνιος
4ος στο EuroCup τη σεζόν 2009-2010

Α.Ο. Φάρος Κερατσινίου
Φιναλίστ Κυπέλλου: 2016
Ατομικές:
 2x Ελληνικό All-Star Game: 2007, 2010

Άλλες δραστηριότητες
Το Νοέμβριο του 2011 ο Παπαμακάριος ανέλαβε τα καθήκοντα του Προέδρου του Πανελλήνιου Συνδέσμου Αμειβομένων Καλαθοσφαιριστών (Π.Σ.Α.Κ.) για δύο χρόνια. Τον Νοέμβριο του 2017, επέστρεψε στην προεδρία του Π.Σ.Α.Κ.

Προσωπική ζωή 
Τον Ιούνιο του 2019 η σύντροφος του Μαντώ Τζαβάρα κατήγγειλε ξυλοδαρμό από τον Μανώλη Παπαμακάριο, καθώς και κλοπή ύψους 20,000 Ευρώ, τα οποία απέσπασε αφού τη γονθροκόπησε. Με σειρά αναρτήσεων σε μέσα κοινωνικής δικτυώσης που περιλάμβαναν φωτογραφικό υλικό, και συνεντεύξεις σε τηλεοπτικά κανάλια, η Μαντώ Τζαβάρα ανέφερε πως κατέθεσε μήνυση στον πρώην μπασκετμπολίστα. Η υπόθεση πρόκειται να εκδικαστεί τον Μάιο του 2022.

Παραπομπές

Εξωτερικοί σύνδεσμοι
  
 
  Μανόλης Παπαμακάριος, στατιστικά στην επίσημη ιστοσελίδα της Euroleague.
  Μανόλης Παπαμακάριος, στατιστικά στην επίσημη ιστοσελίδα του Ευρωπαϊκού Πρωταθλήματος Καλαθοσφαίρισης 2009. 

Έλληνες καλαθοσφαιριστές
Έλληνες προπονητές καλαθοσφαίρισης
Καλαθοσφαιριστές Εθνικής Ελλάδας
Καλαθοσφαιριστές Εθνικής Ελλάδας Κ17
Καλαθοσφαιριστές Εθνικής Ελλάδας Κ19
Καλαθοσφαιριστές Περιστερίου
Καλαθοσφαιριστές Μακεδονικού
Καλαθοσφαιριστές ΟΣΦΠ
Καλαθοσφαιριστές Πανελληνίου
Καλαθοσφαιριστές Πανελευσινιακού
Καλαθοσφαιριστές ΚΑΟΔ
Καλαθοσφαιριστές Σαν Σεμπαστιάν Γκιπούθκοα
Καλαθοσφαιριστές Φάρου Κερατσινίου
Καλαθοσφαιριστές Εκπαιδευτηρίων Δούκα
Καλαθοσφαιριστές Φάρου Λάρισας
Καλαθοσφαιριστές ισπανικών συλλόγων
Πόιντ γκαρντ
Σούτινγκ γκαρντ
Έλληνες καλαθοσφαιριστές στο εξωτερικό
Προπονητές καλαθοσφαίρισης Ηφαίστου Λήμνου
Καλαθοσφαιριστές Μπαλονθέστο Φουενλαμπράδα